Rumours | παρα εξι
Emo a la Scotcheze
18 Ιανουαρίου, 2008
Τόσες μέρες κατά τη διάρκεια των διακοπών μας στην Ελλάδα ακούγαμε στα δελτία ειδήσεων του Σταρ τσάνελε (μεταξύ άλλων) για τη μόδα των emo και trendy και το αβυσσαλέο μίσος που έχει ξεσπάσει μεταξύ τους. Φαίνεται πως το κίνημα των emo καθώς και η αντιπαλότητά τους με τους trendy έκανε την εμφάνισή του και στη Σκωτία. Ένας νεαρός Σκωτσέζος emo εθεάθη στους πρόποδες του Ben Nevis όπου και φωτογραφήθηκε από έκπληκτο Έλληνα τουρίστα που για μια στιγμή νόμιζε πως βρισκόταν στη πλατεία Συντάγματος. Στο μεταξύ ήδη κυκλοφορούν φήμες πως ο Αφάνας (που ως γνωστόν, δε τα σηκώνει κάτι τέτοια) έχει αγοράσει 256 roll-on της Dior για τις μασχάλες και έχει κάνει άνω-κάτω τη γκαρντα-ρόμπα του για να δώσει την απάντησή του επροσωπώντας τους trendys. Η συνέχεια επί της οθόνης…
Leave a Comment »	| blog, Rumours	| Μόνιμος σύνδεσμος
Δημοσιεύθηκε από tsolias
12 Μαρτίου, 2007
Είναι Μάρτης (γδάρτης), τα deadlines πλησιάζουν το ένα μετά το άλλο και έχεις αρχίσει να πελαγώνεις. Την ίδια περίοδο που δουλεύεις 24seven (σου απάντησα;) κάποιοι άλλοι ποστ-άρουν μανιωδώς, προφανώς μην έχοντας τον ίδιο φόρτο εργασίας με σένα. Σαν να μη φτάνουν όλα αυτά, τα ακούς και απο πάνω ότι δεν κάνεις καλά τη δουλεία σου. Μη με προκαλείτε παιδιά γιατί θα ξεθάψω την κατίνα που κρύβω καλά μέσα μου και όποιον πάρει ο Χάρος. Ωχ… Τι ήθελα και το’ πα; Μη… Ξανακοιμήσου… Όχιιιιιι… Δεν το ελέγχω…
4 Σχόλια	| Edinburgh, Greek society, Έλληνες, Εδιμβούργο, Rumours	| Μόνιμος σύνδεσμος
6 Φεβρουαρίου, 2007
Γειά και από εμένα αγαπητοί σύντροφοι και συντρόφισσες. Θα ξεκινήσω με μια εξομολόγηση: σήμερα ενηλικιώνομαι και εγώ στον υπέροχο μα και πρωτόγνωρο κόσμο των ιστολογίων. Καλό μας ταξίδι λοιπόν…
Το παρατσούκλι
Θέλω να σας πώ και εγώ μερικά λογάκια για το παρατσούκλι μου. Δεν ξέρω τι θα βάζετε στο κεφάλι σας, αλλά ούτε ψηλός σαν κυπαρίσσι είμαι μήτε γερός σαν άλογο. Ποτέ δεν υπήρξα διμοιρίτης στις παιδικές παρελάσεις κατά τις επετείους των Εθνικών μας εορτών και, πιστέψτε με, δε με επέλεξαν για εύζωνα κατά τη θητεία μου ώστε να φωτογραφίζομαι με τουρίστες κατά την αλλαγή φρουράς στο μνημείο του Αγνώστου Στρατιώτη.
Το παρατσούκλι τούτο λοιπόν δεν είναι παρά προϊόν απύθμενου μόχθου και αβυσαλλέας ζήλειας που ρίζωσαν στις καρδιές των λοιπών πέντε, όταν παρακολούθησαν για πρώτη φορά τον υπογράφωντα, να ξετυλίγει με περίσσια επιδεξιότητα τις χορευτικές του ικανότητες στους Ελληνικούς χορούς. Επειδή όμως, ως γνωστόν, η εκδίκηση είναι πιάτο που τρώγεται κρύο (και όχι πιάτο σαν και αυτά που έχετε συνηθήσει να σπάτε μερικοι-μερικοί (λα-χου)), θα κάνω προς το παρών υπομονή. Φοβού όμως, έχω ράμματα για τις γούνες όλων σας. Κοινώς και λαϊκιστί, θα σας ξεκατινιάσω όλους… κουφάλες…
Leave a Comment »	| blog, Introductions, Rumours	| Μόνιμος σύνδεσμος
Βλέπετε το αρχείο της κατηγορίας Rumours
Arsebanging Friday #Μινεσότα-Τέξας